OpenLLM-France/wikimedia huggingface dataset:
# L.A. Confidential

L.A. Confidential (euskaraz Isilpeko L.A.) 1997ko Curtis Hanson estatubatuar zinema zuzendariaren krimenezko neo-noir film bat da. Bertan honako aktoreek antzeztu zute: Kevin Spacey, Russell Crowe, Guy Pearce, Kim Basinger, Danny DeVito, James Cromwell eta David Strathairn. Filmaren argumentua James Ellroy idazlearen L.A. Confidential eleberrian oinarritua dago.
Film honek sari ugari irabazi zituen, horien artean nabarmenenak: 1997ko Egokitutako gidoi onenaren Oscar Saria eta Taldeko emakumezko aktore onenaren Oscar Saria (Kim Basinger) irabazi zituen. 1997ko Taldeko emakumezko aktore onenaren Urrezko Globoa irabazi zuen (Kim Basinger), baita 1997ko Soinu onena eta Muntaia onenaren BAFTA Sariak ere bereganatu zituen. Bestalde, 1997ko Canneseko Zinemaldian Urrezko Palmarako izendatua ere egon zen.

## Argumentua

1953. urtea, Los Angeles hiriko poliziaren komisaldegia. Ed Exley agente gaztea (Guy Pearce) legean itsuki sinistu eta beste poliziek zeozer oker egin dutela ikusi ezkero haien bizitza hondatzeak ez dio batere axolik, bere ustez zuzena dena muturreraino eramanez, ondorioz bere saileko gainontzeko polizia gehienen ezinikusia bereganatuko du. Wendell "Bud" White ofiziala (Russell Crowe) bere lanarekiko jokamolde oldarkorra eta emakumeak babesteko joera obsesiboa duen polizia da. Azkenik, Jack Vincennes sarjentua (Kevin Spacey) narkotikoen sailan lan egiteaz gain Badge of Honor polizia telesaileko aholkulari teknikoa ere bada, gainera Sid Hudgens kazetaria (Danny DeVito) eta Hush-Hush aldizkariko argitaratzailearekin ere lotura badu, biek bata besteari kasu eta gertakariei buruzko informazioa elkar pasatzen baidute.
Egun batez, hiriko Nite Owl kafetegian lapurrak sartu eta bertan dauden bezero eta zerbitzariak odol hotzean hiltzen dituzte.Goian aipatutako hiru ikertzaileak kasu hau ikertzen hasiko direlarik. Hasiera batean lapurreta kasu soil bat zirudiena, poliziaren barneko ustelkeria eta traizioen amarauna bilakatuko da. Gainera, hiru ikertzaileak kasua ikertzen ari diren bitartean beste hainbat pertsonaia ere agertuko dira: emagaldua (Kim Basinger), Pierce Morehouse Patchett aberatsa (David Strathairn), polizia ohi bat, hiriko gangster ospetsuena (Paul Guilfoyle), bai eta kriminal talde bat ere.

## Aktoreak

* Guy Pearce: Edmund "Ed" Exley detektibe tenientea
* Russell Crowe: Wendell "Bud" White ofiziala
* Kevin Spacey: Jack Vincennes detektibe sarjentua
* James Cromwell: Dudley Smith kapitaina
* Kim Basinger: Lynn Bracken
* Danny DeVito: Sid Hudgens
* David Strathairn: Pierce Morehouse Patchett
* Ron Rifkin: Attorney Ellis Loew barruti-fiskala
* Graham Beckel: Richard "Dick" Stensland detektibea
* Amber Smith: Susan Lefferts
* John Mahon: Worton polizia-burua
* Paul Guilfoyle: Meyer "Mickey" Cohen
* Matt McCoy: Brett Chase
* Paolo Seganti: Johnny Stompanato
* Simon Baker-Denny: Matt Reynolds
* Shawnee Free Jones: Tammy Jordan
* Darrell Sandeen: Leland "Buzz" Meeks
* Marisol Padilla Sánchez: Inez Soto
* Gwenda Deacon: Lefferts andrea

## Kanpo estekak

* L.A. Confidential filmaren iragarkia ikusgai (Ingelesez)
* L.A. Confidential filmaren IMDBko fitxa irakurgai (Ingelesez)
* Datuak: Q339876
# L'Île aux trente cercueils

L'Île aux trente cercueils Frantziako telesail poliziakoa da, 1979an Antenne 2an igorri zutena.

## Sinopsia

Oharra: Atal honek istorio osoa edo amaiera argitzen du.
1917an, Véronique de Hergemont 35 urteko emakume gazte bat da, Besançongo ospitale militarreko erizaina dena. Bat-batean jakingo du bere senarraren hilketaz, duela hamalau urte ikusi ez duen Vorski konde misteriotsuaz. Bere ikerketek, bere aita eta semeen arrastoa ere gidatuko dute, hondoratze batean hilda zegoela uste baitzuen.

## Aktoreak

* Claude Jade : Véronique d'Hergemont
* Jean-Paul Zehnacker : Alexis Vorski
* Yves Beneyton : Philippe Maroux
* Georges Marchal : Antoine d'Hergemont
* Pascal Sellier : François/Éric
* Julie Philippe : Elfriede
* Marie Mergey : Honorine
* Peter Semler : Otto
* Jean-René Gossart : Conrad
* Dominique Marcas : Sidonie Archignat
* Edith Perret : Gertrude Archignat
* Perette Thevenon : Clémence Archignat
* Armand Babel : Corréjou
* Jean Le Mouël : LeGoff
* Jean-Claude Jay : medikua
* Jean Bollery : Lefore kapitaina
* Jean-Pierre Moreux : Joseph
* Paula Dehelly : ama nagusia

## Kanpo estekak

* Datuak: Q1213627
# L'Île rouge (filma)

L'Île rouge 2023ko Robin Campillo frantziar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Thomas txikia kolonialismo frantsesaren pean bizi da Madagaskarren, armada frantsesaren aire baseetako batean, 70eko hamarkadan. Militarren familiek kolonialismoaren azken kolpeak bizi dituzte. Thomas, ordea, 10 urteko mutikoa da, eta liluraz begiratzen dio inguratzen duen guztiari.

## Aktoreak

* Nadia Tereszkiewicz : Colette Lopez
* Quim Gutiérrez : Robert Lopez
* Charlie Vauselle : Thomas Lopez
* Amely Rakotoarimalala : Miangaly
* Hugues Delamarlière : Bernard Huissens
* Sophie Guillemin : Mme Guedj
* David Serero : M. Guedj
* Luna Carpiaux : Odile Huissens
* Mitia Ralaivita : Andry, serveur au mess
* Cathy Pham : Suzanne
* Mathis Piberne : Alain Lopez
* Sacha Cosar-Accaoui : Michel Lopez
* Calissa Oskal-Ool : Fantômette
* François-Dominique Blin : le toubib
* Vincent Schmitt : le père Bertin

## Erreferentziak

* ↑ «L'île rouge» Berria 2023-10-14 CC BY-SA 4.0 lizentziapean.

## Kanpo estekak

* Datuak: Q111592711
# Kordobako Emirerria

    Artikulu hau emirerri historikoari buruzkoa da; beste esanahietarako, ikus «Kordoba (argipena)».
Kordobako Emirerria (arabieraz: إمارة قرطبة‎, Imārat Qurṭuba) Iberiar penintsulako konkista musulmanaren ondorengo probintzia musulmana zen, Damaskoko Kaliferriaren babespean zegoen. Bertako gobernadoreek wali edo emir titulua zuten.

## Historia

750an, abasidarrek omeiarrak hartu zituzten mendean eta leinuako kide guztiak erailtzea agindu zuten. 756an, Abd ar-Rahman I.a omeiarrak Damaskotik ihes egin eta Al-Andalusera joan zen. Hantxe Kordoba konkistatu eta 773an Bagdad abasidarren boteretik independentzia aldarrikatzen du. Independentzia politika eta administratiboa bada, erlijioan kalifaren menpean baitago.
Hala ere, emirerriaren antolatzailea Abd ar-Raman II.a zen, penintsula islamera bilakatu zuena mozarabeen kopurua gutxituz. Hala ere, kristauek ez zuten amore eman eta errekonkista hasi zuten.
Abd ar-Rahman III.aren agintaldia 912an hasi zenean, egoera politikoa guztiz txarra zen. Bere autoritatea finkatzeko 929an kalifa izendatu eta Kordobako Kaliferria hasi zen.

## Kordobako emirrak

| Zbk. | Izena | Agintaldia |
| 1.a | Abd ar-Rahman I.a | 756-788 |
| 2.a | Hisham I.a | 788-796 |
| 3.a | Al-Hakam | 796-822 |
| 4.a | Abd ar-Rahman II.a | 822-852 |
| 5.a | Muhammad I.a | 852-886 |
| 6.a | Al-Mundir | 886-888 |
| 7.a | Abd Allah I.a | 888-912 |
| 8.a | Abd ar-Rahman III.a | 912-929 |

## Erreferentziak

* ↑ Azizur Rahman, Syed. (2001). The Story of Islamic Spain. Goodword Books, 129 or. ISBN 978-81-87570-57-8..

## Kanpo estekak

* Datuak: Q1337854
* Multimedia: Emirate of Córdoba / Q1337854
* Al Andaluseko historia
* Musulmanen konkista (711-732)
* Al-Andaluseko valierria
* Guadaleteko gudua
* Tolosako gudua
* Poitiersko gudua
* Kordobako Omeiatarrak (756-1031)
* Kordobako emirerria
* Kordobako Kaliferria
* Al-Mansur Ibn Abi Aamir
* Lehenengo taifa aldia (1009-1106)
* Almorabideen agintea (1085-1145)
* Konkista
* Sagrajasko gudua
* Bigarren taifa aldia (1140-1203)
* Almohade Kaliferria (1147-1238)
* Navas de Tolosako gudua
* Hirugarren taifa aldia (1232-1287)
* Granadako Emirerria (1238-1492)
* Nazarien dinastia
* Granadako Gerra
# Kordoban

    Artikulu hau larruari buruzkoa da; kolorea gaitzat duena beste hau da: «Kordoban (kolorea)»
Kordoban, historikoki, kalitate altuko ahuntz edo aker larrua da. Oso material arina eta leuna, substantzia bereziekin ondutako landarearen bidez lortzen zena, horien artean, zumaketik lortutako taninoak.
Tanino horiek gainerako tanino begetalek baino erresistentzia handiagoa dute oxidazioarekiko, eta horrek larruazalaren kolorea mantentzen du luzaroago. Gainera, koloratzaileei gehiago sartzeko aukera ematen die, eta, ondorioz, larru hori erabili zuten oinarri gisa larru bozeldu eta polikromatuetarako.
Hitza, jatorriz, mozarabiarra da eta Kordoba hiriari egiten dio erreferentzia, bere larruzko artisautza mota guztiengatik ezaguna zena. Espainian, teknika Erdi Aroan garatu zen, eta XVI. eta XVII. mendeetan izan zuen hedapen eta ospe handiena.

## Erreferentziak

* ↑ Euskalterm: [Zurgintza Hiztegia] [2020]

## Kanpo-estekak

* Datuak: Q1132378
* Multimedia: Corduan / Q1132378
# Kordobako Kalifa-herria

Artikulu hau kalifa-herri historikoari buruzkoa da; beste esanahietarako, ikus «Kordoba (argipena)».
Kordobako Kalifa-herria, baita Kordobako omeiatar kalifa-herria edo Mendebaldeko kalifa-herria (arabieraz: خلافة قرطبة; Khilāfat Qurṭuba) Al-Andalusko erakunde musulmana zen. 929an Abd ar-Rahman III.ak sortu zuen, Al-Andalusen urrezko aroan.

## Historia

929an Abd ar-Rahman III.ak orduko etsai guztiak mendean hartu eta gero, al Nasir li-din Allah (euskaraz "Jaungoikoaren erlijioa irabazarazi duena") ezizena hartu eta kalifa izendatu zion bere burua. Abd ar-Rahman III.aren kalifaldia (929-961) eta haren seme Al-Hakam II.arena (961-976) Al-Andalusen urrezko aroa izan ziren.
Bere nagusitasuna adierazteko Abd ar-Rahman III.ak bere hiriburua eraiki zuen: Medina Azahara. 1009an Hisham II.a kendu zutenean, fitna edo guda zibila hasi zen, azken kalifaren eta Almanzor bere hayib edo lehen ministroaren aldekoen artean. Ofizialki kalifa-herriak 1031 arte jarraitu zuen, taifatan banatu zen urtea.

## Ekonomia

Kordobako kalifa-herria orduko potentzia ekonomikoa zen, merkataritza eta finantzari ekin zion lehendabiziko ekonomia Erromatar Inperioa desagertu zenetik.
Kordoba hiriburuak 935ean 250.000 eta 1000 urtean 500.000 biztanle zituen, orduko munduko hiri nagusienetako bat izanik. Toledo (37.000), Almeria (27.000), Zaragoza (17.000) edo Valentzia (15.000) ere hiri handiak ziren.

## Kordobako kalifak

* Abd ar-Rahman III.a (929-961)
* Al-Hakam II.a (961-976)
* Hisham II.a (976-1000) eta (1010-1013)
* Muhammad II.a (1009)
* Suleiman al-Mustain (1009) eta (1013-1016)
* Ali ibn Hammud al-Nasir (1016- 1018)
* Abd ar-Rahman IV.a (1018)
* Al-Qasim al-Mamun (1018-1021) eta (1023)
* Yahya al-Muhtal (1021-1023) y 1025-1026)
* Abd ar-Rahman V.a (1023-1024)
* Muhammad III.a (1024-1025)
* Hisham III.a (1027-1031)

## Bibliografia

* Lévi-Provençal, Évariste, España musulmana hasta la caída del califato de Córdoba (711-1031), Madril, 1957.
* Sánchez ­Albornoz, Claudio, La España musulmana según los autores islamitas y cristianos medievales, Bartzelona, 1946.
* Torres Balbás, L., Ciudades hispano­musulmanas, Madril.
* Vernet, J., La cultura hispano árabe en Oriente y Occidente, Bartzelona, 1978.

## Ikus, gainera

* Arte hispano-arabiarra
* Kordobako meskita

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.

## Kanpo estekak

* Datuak: Q171740
* Multimedia: Caliphate of Córdoba / Q171740
* Al Andaluseko historia
* Musulmanen konkista (711-732)
* Al-Andaluseko valierria
* Guadaleteko gudua
* Tolosako gudua
* Poitiersko gudua
* Kordobako Omeiatarrak (756-1031)
* Kordobako emirerria
* Kordobako Kaliferria
* Al-Mansur Ibn Abi Aamir
* Lehenengo taifa aldia (1009-1106)
* Almorabideen agintea (1085-1145)
* Konkista
* Sagrajasko gudua
* Bigarren taifa aldia (1140-1203)
* Almohade Kaliferria (1147-1238)
* Navas de Tolosako gudua
* Hirugarren taifa aldia (1232-1287)
* Granadako Emirerria (1238-1492)
* Nazarien dinastia
* Granadako Gerra
# Kordobako aireportua

Kordobako aireportua (IATA: ODB, NAZE: LEBA) Andaluziako Kordoba hiria zerbitzatzen duen aireportua da. Hirigunetik 6 kilometrora dago. Aireportua 3. mailako aireportu bezala kategorizatua izan da. 2008 urtean 22.268 bidaiari izan zituen.
2007tik aireportua handitzeko proposamena egin zen eta 2009an lehen lanak hasi ziren. Oraindik lanen amaiera noiz izango den ezin da jakin.
2012an 6.613 lagunek erabili zuten.

## Azpiegiturrak

* 1.380x45 metroko lur-hartze pista.
* 31.022 m2-ko plataforma.
* Biltegiak.

## Erreferentziak

* ↑ Informes sobre la utilización de los aeropuertos de España en los últimos años. Aena (Noiz kontsultatua: 2010-06-01).
* ↑ (Gaztelaniaz) (pdf) AENA. (Noiz kontsultatua: 2015-01-15).

## Kanpo estekak

* Aireportuaren webgunea AENAren atarian
* Datuak: Q259867
* Multimedia: Córdoba Airport / Q259867
# Kordobako probintzia

    Artikulu hau Espainiako probintziari buruzkoa da; beste esanahietarako, ikus «Kordoba (argipena)».
Kordoba Espainiako hegoaldean dagoen probintzia bat da. Andaluziako autonomia erkidegoan kokatuta dago.
2006. urtean, probintziak 788.287 biztanle zituen. Hiriburua Kordoba hiria da.

## Kanpo estekak

* (Gaztelaniaz) Kordobako Diputazioaren webgunea
* Datuak: Q81972
* Multimedia: Province of Córdoba, Spain / Q81972
# Kordoba (argipena)

Kordoba hitzak hainbat adiera ditu:

## Eraikinak

* Kordobako meskita.

## Leku historikoak

* Kordobako emirerria.
* Kordobako kaliferria.

## Espainiako toponimoak

* Kordoba, Andaluziako probintzietako bat.
* Kordoba, izen bereko probintziako udalerrietako bat.
* Kordoba, izen bereko probintzia eta udalerriko hiriburua eta Andaluziako hiria.

## Ikus, gainera

* Córdoba (argipena)
# Kordobako Unibertsitatea

Kordobako Unibertsitatea (gaztelaniaz: Universidad de Córdoba edo UCO) Andaluziako unibertsitate publikoa da, hiriburuan lau campus dituena.
Gradu eta graduondoko ikasketak eskaintzen ditu: humanitateak, gizarte zientziak, osasun zientziak, natur zientziak eta ingeniaritza.

## Kanpo estekak

* Datuak: Q734010
* Multimedia: University of Córdoba (Spain) / Q734010
# La Coronada

La Coronada Badajozko udalerria da, La Serena eskualdean dagoena.
2009ko urtarrilaren 1eko erroldaren arabera 2.239 biztanle zituen.

## Ikus, gainera

* Badajozko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1447677
* Multimedia: La Coronada / Q1447677
# La Corredoria

La Corredoria, Espainiako Asturias autonomia erkidegoko Oviedo hiriburuan dagoen auzo bat da. 2015eko erroldaren arabera 14.405 biztanle zituen.
* Datuak: Q5963018
* Multimedia: La Corredoria / Q5963018
# La Corra

La Corra Guriezoko herria da, Kantabrian. Espainiako Estatistika Institutuaren arabera, 2008an 53 biztanle zituen.

## Kanpo estekak

* Datuak: Q5480181
* Multimedia: La Corra / Q5480181
# La Grulla (Texas)

La Grulla Texasko hiri bat da. Starr konderrian kokatua dago. 2010ean 1.622 biztanle zituen, 2,43 kilometro koadrotan banatuta.

## Ikus, gainera

* Starr konderria

## Kanpo estekak

* Datuak: Q974761
# La Grenouillère

La Grenouillère (frantsesez: Bain à la Grenouillère) Claude Monet margolari inpresionistak 1869an egin zuen margolanaren izenburua da. Gaur egun New Yorkeko Metropolitan Museum of Art erakundean ikus daiteke; H. O. Havemeyer andreak utzi zuen legatua museoan 1929an.

## Izenburua

La Grenouillère jatetxea zen Sena ibaiaren gainean zegoen modako lekua zen. Parisko burgesia txikiak gustukoa zuen toki hori.

## Deskribapena

Margolanak «Camembert» irudikatzen du, hau da, Senako uharte txiki bat. Zuhaitz bakarrarekin, irlako pontoiarekin lotuta zegoen ohol estu eta irristakorren bidez... Horrek batzuetan erorikoak eta ustekabeko igeriketa eragiten zitun. Urte berean, Pierre-Auguste Renoirrek La Grenouillère izeneko lana margotu zuen.

## Renoirren lana

Antzeko gaia landu zuen Renoirrek, urte berean, 1869an, eta izenburu berearekin, La Grenouillère. Pintura inpresionistaren teknika 1869ko udan asmatu zen, Renoirrek eta Monetek La Grenouillèreko ikuspegiak margotu zituztenean.

## Erreferentziak

* ↑ https://www.metmuseum.org/art/collection/search/437135
* ↑ Anthony Lacoudre, Ici est né l'impressionnisme: guide de randonnées en Yvelines, Claude Bonin-Pissarroren hitzaurrea, Éd. du Valhermeil, 2003, ISBN 2913328415 / 9782913328419, p.35}}

## Bibliografia

* P. F. R. Carrassat, Maestros de la pintura, Spes, 2005. ISBN 84-8332-597-7.
* HEINRICH, C. Monet, Taschen. 2004 ISBN 3-8228-6198-7.

## Kanpo estekak

* Datuak: Q941549
* Multimedia: Bain à la Grenouillère / Q941549
# La Groutte

La Groutte Frantziako udalerri bat da, Cher departamenduan dagoena, Erdialdea-Loira Harana eskualdean. 2013an 135 biztanle zituen.

## Demografia
### Biztanleria

2007an La Groutte udalerrian erroldatutako biztanleak 120 ziren. Familiak 48 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren, 24 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 60 etxebizitza zeuden, 48 familiaren etxebizitza nagusia ziren, 8 bigarren erresidentzia ziren eta 3 hutsik zeuden. Etxebizitza guzti hauek 60etxeak ziren. 48 etxebizitza nagusietatik 42 bere jabearen bizilekua ziren eta 6 alokairuan okupaturik zeuden; 9 etxek hitu gela zituzten, 19 etxek lau zituzten eta 21 etxek bost zituzten. 48 etxek euren parking plaza propioa zuten azpian. 12 etxetan ibilgailu bat zegoen eta 32 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
La Groutte udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 4 | 70-74 | 0 |
| 0 | 65-69 | 0 |
| 8 | 60-64 | 4 |
| 4 | 55-59 | 8 |
| 4 | 50-54 | 0 |
| 0 | 45-49 | 0 |
| 8 | 40-44 | 4 |
| 8 | 35-39 | 8 |
| 4 | 30-34 | 8 |
| 0 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 4 |
| 0 | 5-9 | 0 |
| 4 | 0tik 4ra | 12 |

## Ekonomia

2007an lan egiteko adina zuten pertsonak 76 ziren, horien artean 59 aktiboak ziren eta 17 inaktiboak ziren. 59 pertsona aktiboetatik 51 lanean zeuden (29 gizon eta 22 emakume) eta 9 langabezian zeuden (3 gizon eta 6 emakume). 17 pertsona inaktiboetatik 6 erretiraturik zeuden, 6 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2000. urtean La Groutte udalerrian 3 nekazaritza-ustiategi zeuden.

## Hezkuntza eta osasun ekipamenduak

2009an inguruko herriekin osatutako barreiatutako lehen-hezkuntzako eskola bat zegoen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1411236
* Multimedia: La Groutte / Q1411236
# La Grée-Saint-Laurent

La Grée-Saint-Laurent (bretainieraz Ar C'hrav-Sant-Laorañs) Bretainiako Morbihan departamenduko udalerri bat da.

## Kanpo estekak

* Datuak: Q71300
* Multimedia: La Grée-Saint-Laurent / Q71300
# Korporatibismo

Korporatibismoa gizarte egitura edo erakunde bateko partaideek euren interes komunei jarraiki talde bateratu moduan duten jokabideari eta jokabide hori aldezten duen dotrina sozialari deritzo. Korporatibismora bultzatu dezaketen interes ekonomikoak nahiz ideologikoak eta izan daitezke. Horrela, erakunde korporatibistak dira sindikatuak, kooperatibak eta alderdi politikoak, besteak beste. Animalietan ere gertatzen da.

## Ikus, gainera

* Demokrazia organiko

## Kanpo estekak

* Datuak: Q192886
* Multimedia: Corporatism / Q192886
# Koror

Koror Palauko uharte eta estatua da, biztanle gehien dituena; 2004an 14.000 biztanle zituen. Bertan dago Koror hiria, herrialdeko handiena.

## Geografia

Uharte honek 21 kilometro koadro ditu eta, Koror hiriaz gain, zenbait herrixka daude bertan: Meyuns, Ngermid, Ngerkesowaol, Ngerchemai, Iyebukel, Idid, Meketii, Dngeronger, Ikelau, Medalaii, Ngerbeched eta Ngerkebesang.

## Klima

Datu klimatikoak (Koror) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 28 | 27 | 28 | 29 | 29 | 29 | 29 | 29 | 29 | 29 | 27 | 28 | 28.4 |
| Batez besteko tenperatura minimoa (°C) | 23 | 23 | 23 | 23 | 23 | 24 | 24 | 24 | 24 | 24 | 23 | 23 | 23.4 |
| Pilatutako prezipitazioa (mm) | 295 | 211 | 196 | 236 | 345 | 376 | 445 | 378 | 333 | 345 | 292 | 310 | 3761.7 |
| Iturria: Weatherbase ||||||||||||||

## Erreferentziak

* ↑ Weatherbase: Historical Weather for Koror, Palau. Weatherbase. Retrieved on November 24, 2011.

## Kanpo estekak

* Datuak: Q189426
* Multimedia: Koror / Q189426
# Korovin

Korovin Ameriketako Estatu Batuetako Alaska estatuko Aleutiar uharteetan dagoen sumendia da. 1.533 metroko garaiera duen sumendia da.
Sumendiaren azken erupzioa 2006. urtean izan zen.

## Ikus, gainera

* Aleutiar uharteetako sumendien zerrenda

## Kanpo estekak

* (Ingelesez) Sumendiari buruzko informazioa.
* Datuak: Q2603516
* Multimedia: Korovin Volcano / Q2603516
# Koronowo udalerria

Koronowo ( (Audio·info)) Poloniako Kujavia-Pomeraniako voivoderriko landa-hiri udalerri bat da, Bydgoszcz barrutian kokatuta. 411,53 km²ko azalera du eta 2017ko datuen arabera 24218 biztanle zituen.

## Kanpo estekak

* Udalaren webgunea
* Datuak: Q2012175
* Multimedia: Gmina Koronowo / Q2012175
ieaKujavia-Pomeraniako voivoderriko udalerriak :
# Korporal

Korporala Eliza Katolikoak eta beste kristau talde batzuek ospakizun eukaristikoan erabilitako zapi liturgiko bat da.

## Deskribapena

Korporala oihal karratua izan ohi da, almidoiztatua, lihozkoa. Meza hasi aurretik tolestua egon ohi da, eta apaizak zabaldu ohi du, haren gainean jartzeko kaliza eta ostiak dituen patena edo ziborioa; ofertorioan eukaristiaren erritoa egiteko. Bere funtzioa praktikoa da ostia apurrak biltzeko errazago egitea lana, baina aldi berean apur horiek Jesukristoren gorputza direnez, oihalak funtzio sakratu berezia duela kontsideratzen da (eta izena hortik du, corporalis latinezkoa, corpus edo gorputzetik).

## Erreferentziak

* ↑ Eusko Jaurlaritza, Euskalterm. «Corporal» www.euskadi.eus (Noiz kontsultatua: 2021-08-22).
* ↑ (Italieraz) «corporale² in Vocabolario - Treccani» www.treccani.it (Noiz kontsultatua: 2021-08-22).

## Kanpo estekak

* Datuak: Q1044672
* Multimedia: Palla corporis / Q1044672
# Koror (hiria)

Koror Palauko hiri handiena da. 2015ean 10.032 biztanle zituen, herrialde osoko biztanleriaren erdia. 2006 arte, Palauko hiriburua izan zen; urte horretan Melekeok estatura lekualdatu zuten hiriburua, Ngerulmud herrira zehazki.

## Klima

Koror hiriak klima ekuatoriala du, Af Köppen klima sailkapenaren arabera.
Datu klimatikoak (Koror) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 28 | 27 | 28 | 29 | 29 | 29 | 29 | 29 | 29 | 29 | 27 | 28 | 28.4 |
| Batez besteko tenperatura minimoa (°C) | 23 | 23 | 23 | 23 | 23 | 24 | 24 | 24 | 24 | 24 | 23 | 23 | 23.4 |
| Pilatutako prezipitazioa (mm) | 295 | 211 | 196 | 236 | 345 | 376 | 445 | 378 | 333 | 345 | 292 | 310 | 3761.7 |
| Iturria: Weatherbase ||||||||||||||

## Herri eta hiri senidetuak

Koror hiriak ondorengo herri eta hiriekin senidetuta dago:
* Angeles, Filipinak
* Davao, Filipinak
* Gilroy, AEB
* Manado, Indonesia

## Erreferentziak

* ↑ Weatherbase: Historical Weather for Koror, Palau. Weatherbase. Retrieved on November 24, 2011.
* ↑ Koror, Palau and Angeles now sister cities. angelescity.com.

## Kanpo estekak

* Datuak: Q527748
* Multimedia: Koror / Q527748
# La Chapelle-sur-Erdre kantonamendua

La Chapelle-sur-Erdre kantonamendua Frantziako kantonamendu bat da. Loira Atlantikoa departamenduan dago, Loirerria eskualdean. Guztira 6 udalerri ditu eta La Chapelle-sur-Erdre da bere hiriburua.

## Kanpo estekak

* Datuak: Q1725591